A logo with an owl in the center

Description automatically generatedA green and white logo with a tree and text

Description automatically generated**![A black text on a white background

Description automatically generated]()**

**ΕΝΤΥΠΟ ΔΙΑΔΙΚΑΣΙΑΣ ΕΤΟΙΜΑΣΙΑΣ ΤΟΥ ΣΧΕΔΙΟΥ ΤΟΠΙΟΤΕΧΝΗΣΗΣ**

|  |
| --- |
| **Στοιχεία Σχολείου:** |
| Σχολείο: **ΔΗΜΟΤΙΚΟ ΣΧΟΛΕΙΟ ΑΥΓΟΡΟΥ Β’** |
| Βαθμίδα: **ΔΗΜΟΤΙΚΗ** |
| Όνομα Διευθύντριας: **ΚΑΤΕΡΙΝΑ ΠΑΝΤΕΛΙΔΗ ΣΠΑΡΤΙΑΤΗ** |
| Τηλέφωνο Σχολείο: **23922030** |
| Ηλεκτρονικό Ταχυδρομείο: **dim-avgorou2-amm@schools.ac.cy** |
| Συνολικός αριθμός μαθητών/μαθητριών: **128** |
| Συνολικός αριθμός εκπαιδευτικών: **14** |
|  |
| **Τρόπος συμμετοχής:** |
| Όλη η σχολική Μονάδα √Αρ. Τάξεων **6** Αρ. Μαθητών/Μαθητριών **128** Αρ. Εκπαιδευτικών **14** |
| Συγκεκριμένες τάξεις: Σημειώστε ποιες τάξεις: ……………… Αρ. Μαθητών/Μαθητριών 🞏 Αρ. Εκπ/κων 🞏 |
| Ομάδα μαθητών/μαθητριών του σχολείου: Αρ. Μαθητών/Μαθητριών 🞏 Αρ. Εκπαιδευτικών 🞏 |
|  |
| **Πόσα τετραγωνικά είναι ο πράσινος χώρος που θέλετε να δημιουργήσετε: Υποβολή κάτοψης του χώρου εάν υπάρχει ή υποβολή φωτογραφικού υλικού.** |
| **Η αρχική πρόταση, που καταθέσαμε στο τέλος της σχολικής χρονιάς ήταν το αποτέλεσμα της εμπλοκής μόνο των περσινών τελειόφοιτων, οι οποίοι στη διάρκεια των μαθημάτων Περιβαλλοντικής Αγωγής, πρότειναν να φυτέψουμε δέντρα στην κεντρική αυλή του Σχολείου για να λύσουν το πρόβλημα της έλλειψης σκιάς πάνω από τα επιδαπέδια παιχνίδια τους.**  **Με τη νέα όμως, σχολική χρονιά κι αφού ενθουσιάστηκαν όλα τα παιδιά που πήραμε την πρώτη έγκριση για συμμετοχή στο Πρασινί-ΖΩ, έγινε πλέον το Πρόγραμμα όλου του Σχολείου και τώρα η κάθε τάξη έχει επιλέξει δικούς της χώρους στη σχολική αυλή και εκεί θα αναλάβει δράση.**  **Η έκταση της κεντρικής αυλής έχει έκταση 825 τ.μ.**  **Τα υπόλοιπα σημεία έχουν συνολική έκταση 500 τ.μ.**  **Επισυνάπτεται αρχείο με φωτογραφίες και τις εισηγήσεις των παιδιών.** |
| **Ονόματα και ιδιότητα ατόμων που θα αποτελέσουν τη συντονιστική Ομάδα του σχολείου: (Τη συντονιστική Ομάδα μπορούν να αποτελούν εκπαιδευτικοί, μαθητές/μαθήτριες, γονείς, μέλη Συνδέσμου Γονέων, βοηθητικό προσωπικό κ.λπ.)** |
| **Η συντονιστική ομάδα έχει φέτος διευρυνθεί τόσο με αρκετά παιδιά που επιδεικνύουν ιδιαίτερο ενδιαφέρον όσο και με εξωτερικούς συνεργάτες του σχολείου που δήλωσαν έτοιμοι να βοηθήσουν στην μακροχρόνια απόδοση του έργου.**   |  |  |  |  | | --- | --- | --- | --- | | **Μαρίλια Γεωργίου** | **Στ’ τάξη** | | **(πρόεδρος Κεντρικού Μαθητικού Συμβουλίου)** | | **Αναστασία Τρόκκου** | **Στ’ τάξη** | | **(αντιπρόεδρος ΚΜΣ)** | | **Κωνσταντίνος Τσολάκης** | **Δ’ τάξη** | | **(μέλος ΚΜΣ)** | | **Ανδρέας Βρακάς** | **Β’ τάξη** | | **(μέλος ΚΜΣ)** | | **Θανάσης Ατανάσοβ** | **Ε’ τάξη** | | **(μέλος ΚΜΣ)** | | **Μάριος Κυριάκου** | **Α’ τάξη** | | **(μέλος ΚΜΣ)** | | **Νικόλας Μαργάρης** | **Στ’ τάξη** | | **Μέλος Ομίλου Περιβάλλοντος** | | **Mathew Πιερουλλής** | **Στ’ τάξη** | | **Μέλος Ομίλου Περιβάλλοντος** | | **Γιώργος Τζιοβάνης** | | **Ε’ τάξη** | **Μέλος Ομίλου Περιβάλλοντος** | | **Γιώργος Παντελής** | | **Ε’ τάξη** | **Μέλος Ομίλου Περιβάλλοντος** | | **Μάριος Γεωργίου** | | **Δ’ τάξη** | **Μέλος Ομίλου Περιβάλλοντος** | | **Νίκος Τυρίμος** | | **Γ’ τάξη** | **Μέλος Ομίλου Περιβάλλοντος** | | **Αναστασία Πέκα** | | **Β’ τάξη** | **Μέλος Ομίλου Περιβάλλοντος** | | **Ελένη Κυριάκου** | | **Β’ τάξη** | **Μέλος Ομίλου Περιβάλλοντος** | | **Άγγελος Γεωργίου** | | **Α’ τάξη** | **Μέλος Ομίλου Περιβάλλοντος** | | **Ελένιος Μαργάρης** | | **Α’ τάξη** | **Μέλος Ομίλου Περιβάλλοντος** | | **Παναγιώτης Τρόκκος** | | | **Πρόεδρος Συνδέσμου Γονέων** | | **Ανδρέας Μαρίνου** | | | **Αντιπρόεδρος Σ.Γ.** | | **Προκοπία Σοφοκλέους** | | | **Ταμίας Σ.Γ.** | | **Σέργης Σέργη** | | | **Πρόεδρος Σχολικής Εφορείας** | | **Κωνσταντίνος Γεωργίου** | | | **Γονιός (Πολιτικός Μηχανικός)** | | **Χριστίνα Τζάμα** | | | **Συνεργάτης σχολείου (ιδιοκτήτρια φυτωρίου)** | | **Αναστάσης Ράλλης** | | | **Κηπουρός** | | **Αντώνης Κκάτσιος** | | | **Εργολάβος** | | **Σταύρος Προύντζος** | | | **Υδραυλικός** | | **Παναγιώτα Κυριάκου** | | | **Επιστάτρια σχολείου** | | **Δήμητρα Κωνσταντίνου** | | | **Επιστάτρια σχολείου** | | **Παναγιώτα Βαρνάβα** | | | **Ειδική εκπαιδευτικός** | | **Ειρήνη Χριστούδια** | | | **Εκπαιδευτικός Στ’ τάξης - Βοηθός διευθύντρια** | | **Κατερίνα Παντελίδη Σπαρτιάτη** | | | **Διευθύντρια** | |
| **Σκεπτικό για τη δήλωση συμμετοχής στο πρόγραμμα:** |
| **Το Αυγόρου είναι μια παραδοσιακά γεωργική κοινότητα και πολλοί γονείς, παππούδες και γιαγιάδες έχουν αφιερώσει όλη τους τη ζωή στα χωράφια και στα περβόλια τους.**  **Αντίθετα αρκετά από τα παιδιά του σχολείου δεν έχουν πλέον τις αντίστοιχες εμπειρίες και δεξιότητες.**  **Από την άλλη, το σχολικό κτίριο, αν και εντυπωσιακό για την πρωτότυπη δομή του και παρόλο που έχει αρκετά δέντρα στον περίγυρο, στερείται πρασίνου στα κεντρικά σημεία του, όπου διακινούνται, εργάζονται ή παίζουν τον περισσότερο χρόνο τα παιδιά κι ενήλικες. Επιπρόσθετα οι αίθουσες διδασκαλίας έχουν μία ιδιαίτερη αρχιτεκτονική. Μία ολόκληρη πλευρά της κάθε τάξης είναι καλυμμένη από τεράστια, κυρίως ακίνητα τζάμια, κάτι που προσθέτει αισθητική αλλά και θερμότητα κατά τους ζεστούς μήνες. Σε κάποια φάση, προστέθηκαν αλουμίνια κάθετα σκίαστρα 1 μέτρο εξωτερικά από τα παράθυρα, αλλά αυτό μάλλον ανέβασε τη θερμοκρασία αντί να τη μειώσει.**  **Επιπρόσθετα, ένας τεράστιος νότιος τοίχος στην κεντρική πλακόστρωτη αυλή προκαλεί την αίσθηση της φυλακής στα παιδιά, γιατί από τσιμέντο χωρίς παράθυρα, αφού είναι ο τοίχος των παρασκηνίων της αίθουσας εκδηλώσεων.**  **Τέλος, πριν μερικά χρόνια έγινε προσπάθεια δημιουργίας λαχανόκηπου και βοτανόκηπου, όμως, πλέον ο χώρος αυτός είναι εγκαταλελειμμένος κι απεριποίητος, γιατί βρίσκεται μακριά από την καθημερινή ζωή του σχολείου. Το σκεπτικό μας στηρίζεται στην άποψη ότι θα πρέπει αυτές οι χώροι να βρίσκονται δίπλα από τις αίθουσες διδασκαλίας, για να έχουν τα παιδιά την ευκαιρία και την πρόκληση να τους φροντίζουν ως μέρους της καθημερινής τους ρουτίνας.** |
| **Περιγράψτε πώς θα αξιοποιήσετε τον πράσινο χώρο σας, όπως επίσης σημειώστε και τους λόγους για τους οποίους η δικής σας αίτηση για συμμετοχή θα πρέπει να επιλεγεί έναντι άλλων αιτήσεων.** |
| **Θεωρούμε ότι η συμμετοχή μας στο πρόγραμμα θα προστατεύσει την αγροτική παράδοση μιας κοινότητας που χαρακτηρίζεται από το εύφορο κοκκινόχωμά της και διαθέτει παρακαταθήκες εμπειρίας, γνώσεων και δεξιοτήτων.**  **Το πρόγραμμα Πρασινί-ΖΩ είναι δυνατό να προκαλέσει ντόμινο θετικών επιδράσεων σε ολόκληρη την κοινότητα γιατί :**   * **Θα γίνει η αιτία να καλέσουμε τους παππούδες και τις γιαγιάδες των παιδιών στο σχολείο για να μεταδώσουν τις γνώσεις και τις δεξιότητες τους στη νέα γενιά και να πάρουν από αυτήν την ικανοποίηση πως οι κόποι τους και το κληροδότημά τους θα έχει συνέχεια.** * **Τα παιδιά θα εκτιμήσουν το περιβάλλον τους και τις προοπτικές που αυτό μπορεί να τους προσφέρει με την ευφορία του, για τη δική τους μελλοντική επαγγελματική δραστηριοποίηση.**   **Το πρόγραμμα Πρασινί-ΖΩ θα δώσει λύσεις στο πρόβλημα της υπερθέρμανσης των αιθουσών διδασκαλίας και της κεντρικής πλατείας του σχολείου που δεν έχει μέχρι τώρα επιλυθεί με τεχνικά μέσα.**   * **Φυτεύοντας 4 μουριές στην κεντρική αυλή του σχολείου θα προσθέσουμε ποιότητα στη ζωή των παιδιών, γιατί εκτός από τα οφέλη που θα προκαλέσει μακροχρόνια η συνολική εμπειρία φύτευσης και φροντίδας των δέντρων, μελλοντικά θα δημιουργήσει ένα ιδανικό περιβάλλον για παιχνίδι και μάθημα κάτω από τη σκιά των δέντρων.** * **Φυτεύοντας 6 μουριές κατά μήκος της νοτιοανατολικής πλευράς του σχολικού κτιρίου θα δροσίζονται οι τάξεις δύο ορόφων κατά τους ζεστούς μήνες και θα απολαμβάνουν τον ήλιο κατά τους χειμερινούς. (τώρα η αλουμίνια σκίαση είναι μόνιμη και δεν εξυπηρετεί τον λόγο για τον οποίο φτιάχτηκε)** |
| **Περιγράψτε τη διαδικασία επιλογής του χώρου και τεκμηριώστε την επιλογή του.** |
| **Κατά την εβδομάδα Be Active (τέλη Σεπτεμβρίου) όλα τα παιδιά του σχολείου περπατούσαν καθημερινά από τις 7:30 μέχρι τις 7:45 π.μ. περιμετρικά της σχολικής αυλής, όπου υπάρχουν χαρουπιές, ελιές αλλά και ψηλά κυπαρίσσια και πεύκα. Τότε τα παιδιά χαίρονταν τη δροσιά του πρωινού, αλλά και το παιχνίδι γύρω από τα δέντρα.**  **Ακολούθως, κάθε τάξη κατά τα μαθήματα Φυσικών Επιστημών, Περιβαλλοντικής Αγωγής, Φυσικής Αγωγής και Ελληνικών, περπάτησαν με τη δασκάλα τους στην αυλή και μελετώντας τους διάφορους χώρους κατέγραψαν τα προβλήματα που εντόπιζαν σε σχέση με τις κλιματικές συνθήκες, προτείνοντας και λύσεις.**  **Τότε αποφασίστηκε η κάθε τάξη να αναλάβει ένα διαφορετικό μέρος της αυλής και να προτείνει ιδέες βελτίωσης:**   |  |  |  | | --- | --- | --- | | **Τάξη** | **Καταγραφή προβλήματος** | **Εισήγηση** | | **Α’-Β’-Γ’** | **Εκεί που μας αρέσει να παίζουμε, στο πλακόστρωτο μπροστά από τις τάξεις μας έχει πάντα πολύ ήλιο.** | **Να φυτέψουμε μουριές πάνω από τα επιδαπέδια παιχνίδια μας και από κάτω να βάλουμε και παγκάκια για να τρώμε το πρόγευμα μας.** | | **Β’** | **Όταν παίζουμε στο πλακόστρωτο μπροστά από την τάξη μας, χάνουμε τη μπάλα μας γιατί κυλά κάτω από τη μεγάλη κτιστή υπαίθρια σκηνή. Η δασκάλα μας είπε ότι θα στοιχίσει €1500 για να φτιάξουν αλουμίνιες πόρτες για να κλείσει η σκηνή από κάτω.** | **Να βάλουμε μεγάλους ανθώνες με φυτά και λουλούδια για να μην μπορεί να περάσει η μπάλα μας και τα φυτά να προστατεύουν όποιο παιδί ανεβαίνει πάνω στη σκηνή.** | | **Γ’** | **Οι μικρές μπαλίτσες του πιγκ-πογκ και άλλα παιχνίδια μας μπαίνουν μέσα στο τέλι που μπήκε για να προστατεύει τα τζάμια στα παρασκήνια της αίθουσας εκδηλώσεων.** | **Θέλουμε να φυτέψουμε αναρριχητικά φυτά για να καλύψουν τα τέλια που είναι και επικίνδυνα.** | | **Δ’** | **Όταν ήμασταν μικρότεροι φυτέψαμε βότανα και λαχανικά σε έναν χώρο που τώρα είναι άσχημος γιατί γέμισε αγριόχορτα. Οι δασκάλες δε μας αφήνουν να πηγαίνουμε μόνοι μας εκεί να τον φροντίσουμε γιατί είναι μακριά από τα σημεία που παιδονομούν.** | **Θέλουμε να φτιάξουμε έναν λαχανόκηπο δίπλα από την τάξη μας για να τον παρακολουθούμε και να τον φροντίζουμε καθημερινά.** | | **Ε’** | **Μας αρέσει να παίζουμε ή να παρακολουθούμε αγώνες ποδοσφαίρου στο γήπεδο του σχολείου μας, αλλά δεν έχει καθόλου δέντρα εκεί και στεκόμαστε συνέχεια στον ήλιο. Ούτε αν κουραστεί ένας παίκτης, βρίσκει χώρο να ξεκουραστεί στη σκιά.** | **Θέλουμε περισσότερα δέντρα κοντά στο γήπεδο και στις κερκίδες για να απολαμβάνουμε περισσότερο το διάλειμμα και το μάθημα της Φυσικής Αγωγής.**  **Επίσης, θέλουμε να φυτέψουμε δέντρα έξω από την τάξη μας γιατί ο ήλιος την κάνει σαν φούρνο.** | | **Στ’** | **Προσέξαμε ότι σε κάποιο σημείο κοντά στην τάξη μας υπάρχει σημαντική διαφορά επιπέδου ανάμεσα στη βεράντα και στο χώμα και θα ήταν πιο ασφαλές τα παιδιά να μην ανεβοκατεβαίνουν από εκεί.**  **Πρέπει οπωσδήποτε να γίνει κάτι με τη ψηλή θερμοκρασία των 4 αιθουσών διδασκαλίας στην μπλε πτέρυγα του σχολείου. Η τάξη μας, η Ε’ τάξη το εργαστήρι γλωσσών και το εργαστήρι ΠΛΑ είναι οι τάξεις με την πιο ψηλή θερμοκρασία γιατί βρίσκονται νοτιοανατολικά και είναι καλυμμένες με κάθετες μεταλλικές ράγες που εμποδίζουν τον αέρα να περάσει.** | **Θέλουμε να φυτέψουμε φυτά που να λειτουργήσουν ως χαμηλός φράκτης και να εμποδίζουν τα παιδιά να κατεβαίνουν από το επικίνδυνο ύψος. Μπροστά από τον χαμηλό φράκτη μπορούμε να φυτέψουμε αρωματικά φυτά γιατί μας αρέσουν οι μυρωδιές τους.**  **Θέλουμε να φυτέψουμε φυλλοβόλα δέντρα έξω από τις τάξεις μας, σε συστάδα, για να δροσίζονται τους θερμούς μήνες και να λιάζονται τους χειμερινούς. Οι μεταλλικές ράγες δεν προσφέρουν αυτή την εναλλαγή ανάλογα με τις κλιματικές συνθήκες.** | |
| **Ποια μορφή θα έχει ο πράσινος χώρος του σχολείου σας. Αιτιολογήστε γιατί; (δάσος, πράσινη οροφή, οριζόντιος κήπος, μονοπάτι της φύσης κ.λπ.)** |
| **Μακροπρόθεσμα οραματιζόμαστε ότι η πλακόστρωτη αυλή του σχολείου θα έχει τον χαρακτήρα μιας κεντρικής πλατείας χωριού. Τέσσερα μεγάλα δέντρα δηλαδή θα αποτελούν την εστία αναφοράς για τα παιδιά κατά το παιχνίδι, την κοινωνική τους αλληλεπίδραση αλλά και το μάθημά τους. Αυτή τη στιγμή η κεντρική πλατεία του σχολείου είναι μόνο τσιμέντο και τοίχοι. Τα παιδιά επιλέγουν τη σκιά των δέντρων που βρίσκονται, όμως, μακριά από τις τάξεις τους. Φυτεύοντας δέντρα στην κεντρική πλακόστρωτη πλατεία θα προσθέσουμε ποιότητα στη σχολική ζωή των παιδιών ενισχύοντας τον ψυχισμό σε όλες τους τις δραστηριότητες.** |
| **Περιγράψτε τη διαδικασία συμμετοχής των μαθητών/μαθητριών σε όλα τα στάδια της τοπιοτέχνησης (από την επιλογή του χώρου, τη μελέτη ανασχεδιασμού του χώρου, την ετοιμασία της τοπιοτέχνησης κ.λπ.)** |
| **Η διαδικασία επιλογής του χώρου έχει σημειωθεί πιο πάνω.**  **Η μελέτη ανασχεδιασμού και η ετοιμασία της τοπιοτέχνησης έγινε με τη βοήθεια ειδικών και εθελοντών επαγγελματιών:**  **Τα παιδιά του Κεντρικού Μαθητικού Συμβουλίου, σε συνεδρίαση του, αποφάσισε να στείλουν επιστολή στο Επαρχιακό Τμήμα Γεωργίας στο Παραλίμνι ζητώντας τη βοήθεια γεωπόνου. Την επιστολή προώθησε η κ.Προκοπία Σοφοκλέους, μητέρα του σχολείου μας, που εργάζεται στο αναφερόμενο Τμήμα και σύντομα επικοινώνησε με τα παιδιά η συνάδελφος της, γεωπόνος κ.Γεωργία Σάρδαλου η οποία επισκέφθηκε το σχολείο μας στις 26 Νοεμβρίου 2024. Κατά την επίσκεψη της η γεωπόνος ενημέρωσε τα παιδιά για την ωφελιμότητα των δέντρων και τα είδη τους και αφού απάντησε στις ερωτήσεις τους, περπάτησε μαζί τους στην αυλή και η κάθε τάξη ξεχωριστά, της έδειξαν τον χώρο που επέλεξαν και συζήτησαν μαζί της τις καλύτερες επιλογές σε φυτά και δέντρα, ανάλογα με τον στόχο των παιδιών, αλλά και το έδαφος.**  **Τη Δευτέρα, 2 Δεκεμβρίου 2024 επισκέφθηκε το σχολείο μας η κ.Χριστίνα Τζάμα, που διαθέτει φυτώριο παραγωγής φυτών και δέντρων στο Αυγόρου και ως εθελόντρια έδωσε τις δικές της υποδείξεις που βοήθησαν στην ολοκλήρωση του σχεδιασμού.**  **Στο διάστημα που μεσολάβησε των δύο επισκέψεων, οι εκπαιδευτικοί έδωσαν στα παιδιά εκτυπώσεις με φωτογραφίες από τους χώρους που επέλεξαν και αυτά ζωγράφισαν το πράσινο που οραματίζονται.** |
| **Ποιοι άλλοι φορείς έχουν εμπλακεί στη διαδικασία επιλογής του χώρου, στη διαμόρφωση του πλάνου τοπιοτέχνησης και στον σχεδιασμό του. Αναφερθείτε συγκεκριμένα σε κάθε φορέα.** |
| **Σχολική εφορεία – Κοινοτικό συμβούλιο Αυγόρου**  **Σύνδεσμος Γονέων Δημοτικού Σχολείου Αυγόρου Β’**  **Κηπουροί γονείς και παππούδες του σχολείου** |
| **Περιγράψτε τη διαδικασία επιλογής των παρεμβάσεων και αλλαγών για τη διαμόρφωση του πράσινου χώρου στο σχολείο σας και εξηγήστε με ποιον τρόπο διασφαλίσθηκε η συμμετοχή των μαθητών/μαθητριών, αλλά και η συνεργασία σχολείου κοινωνικών εταίρων.** |
| **Η λειτουργία Ομίλων κατά τη διάρκεια της φετινής σχολικής χρονιάς θα διασφαλίσει τη συμμετοχή όλων των παιδιών σε όλες τις διαδικασίες υλοποίησης του προγράμματος στο σχολείο μας. Τα δέκα παιδιά του Περιβαλλοντικού Ομίλου θα συντονίζουν όλες τις ενέργειες. Την ευθύνη του Ομίλου έχει η ειδική εκπαιδευτικός Παναγιώτα Βαρνάβα, που συμμετέχει και στην τριμελή επιτροπή των εκπαιδευτικών που οργανώνουν το Πρασινί-ΖΩ.**  **Ο Όμιλος Εθελοντισμού ανέλαβε να καθαρίσει τα σημεία που θα γίνουν οι παρεμβάσεις.**  **Ο Όμιλος Ζωγραφικής Χειροτεχνίας ανέλαβε να βελτιώσει την τοπιοτέχνηση.**  **Ο Όμιλος Συλλογών θα παρουσιάσει μια συλλογή με τα είδη φυτών και δέντρων που επιλέγηκαν.**  **Ο Όμιλος Φωτογραφίας ανέλαβε την απεικόνιση των αλλαγών ημερολογιακά.**  **Ο Όμιλος Δημοσιογραφίας θα καταγράφει τις απόψεις, την εξέλιξη και τη δημοσιοποίηση του έργου που προγραμματίζεται.** |
| **Υποβολή του σχεδίου τοπιοτέχνησης με συνοδευτικό παράρτημα επεξήγησής του.**  **Σχέδια τα οποία δε θα συνοδεύονται από παράρτημα επεξήγησης δε θα αξιολογούνται.** |
| **Επισυνάπτεται σχετικό αρχείο με φωτογραφίες και επεξηγήσεις.** |